
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 813 

4 Αυγούστου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Χαρακτηρισμός ως διατηρητέου του κελύφους του 
κτιρίου επί της οδού Αγ. Δημητρίου 48 της Θεσσα¬ 
λονίκης φερομένου ως ιδιοκτησίας Δ. Μπούτλα και 


Ν. Κουτούγια και καθορισμός ειδικών όρων και πε¬ 
ριορισμών δόμησης. 1 

Κήρυξη έκτασης ως αναδασωτέας εμβαδού 1,803 
στρεμμάτων στη θέση «Λυκοχωρός» περιφέρειας 
Δημοτικού Διαμερίσματος Ελεκίστρας του Δήμου 

Πατρέων του Νομού Αχαΐας. 2 

Τροποποίηση εγκεκριμένου Σχεδίου Πόλεως Αίγιου 
στο Ο.Τ. που περικλείεται από τις οδούς Μητροπό- 

λεως-Αισχύλου - Π. Μελά & Ψαρρού. 3 

Χαρακτηρισμός ως οικοδομήσιμου, οικοπέδου παντα- 
χόθεν αποκλεισμένου από των οδών του εγκεκρι¬ 
μένου σχεδίου (τυφλού), στο Ο.Τ. 141 ιδιοκτησίας 


Αγοραστού Γεωργίου & Θεοδώρου , κατοίκων 
Δράμας. 4 


ΑΠΟΦΑΣΕΙ Σ 

Αριθ. 4571 (1) 

Χαρακτηρισμός ως διατηρητέου του κελύφους του κτιρίου 
επί της οδού Αγ. Δημητρίου 48 της Θεσσαλονίκης φε¬ 
ρομένου ως ιδιοκτησίας Δ. Μπούτλα και Ν. Κουτούγια 
και καθορισμός ειδικών όρων και περιορισμών δόμησης. 

Ο ΥΠΟΥΡΓΟΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις: 

• Τουν. 1577/1985 (ΦΕΚ210Α') «Γενικός Οικοδομικός 
Κανονισμός» και ειδικότερα του άρθρου 4 αυτού, όπως το 
άρθρο αυτό τροποποιήθηκε με το ν. 1772/1988 (ΦΕΚ 
91Α'), συμπληρώθηκε με το άρθρο 22 του ν. 2300/1995 
(ΦΕΚ 69Α') και αντικαταστάθηκε με το άρθρο 3 του ν. 
2831/2000 (ΦΕΚ 140Α') «Τροποποίηση των διατάξεων του 
ν. 1577/1985 «Γενικός Οικοδομικός Κανονισμός» και άλ¬ 
λες πολεοδομικές διατάξεις». 

• Του π.δ. 358/1986 (ΦΕΚ 158Α') «Καθορισμός αρμο¬ 
διοτήτων Υπουργείου Βόρειας Ελλάδας» και ειδικότερα 


του άρθρου 2 παρ. δ. (αα), που αναφέρεται στο χαρακτη¬ 
ρισμό κτιρίων ως διατηρητέων ή οικισμών ή τμημάτων αυ¬ 
τών ως παραδοσιακών. 

• Του π.δ. 331/2001 (ΦΕΚ 221Α') «Οργανισμός του 
Υπουργείου Μακεδονίας - Θράκης». 

• Του άρθρου 29Α' του ν. 1558/1985 «Κυβέρνηση και 
Κυβερνητικά Όργανα» (Α' 137), που προστέθηκε με το άρ¬ 
θρο 27 του ν. 2081/1992 (Α' 154) και αντικαταστάθηκε με 
τηνπαραγρ. 2 ατού άρθρου 1 του ν. 2469/1997 (Α'38). 

2. Την υπ’ αριθμ. Υ. 704/19.8.1988 (ΦΕΚ575Β') απόφα¬ 
ση του Πρωθυπουργού, για τη μετονομασία του Υπουρ¬ 
γείου Βόρειας Ελλάδας σε Υπουργείο Μακεδονίας - Θρά¬ 
κης. 

3. Την υπ’ αριθμ. 5304/28.7.2005 απόφαση (ΦΕΚ 1107Β'/ 
8.8.2003) «Εξουσιοδότηση στο Γενικό Γραμματέα και 
στους Προϊσταμένους των Διευθύνσεων και Τμημάτων 
του ΥΜΑΘ για υπογραφή εγγράφων «Με εντολή του 
Υπουργού». 

4. Την από 19.5.2005 αιτιολογική έκθεση της Διεύθυν¬ 
σης Κοινωνικής-Πολιτιστικής Ανάπτυξης και Επικοινω¬ 
νίας του Υπουργείου Μακεδονίας-Θράκης για τον χαρα¬ 
κτηρισμό ως διατηρητέου του κελύφους του κτιρίου επί 
της οδού Αγ. Δημητρίου 48. 

5. Την υπ’ αριθμ. ΥΜΑΘ 4571/9.6.2005 απάντηση των 
ιδιοκτητώντου κτιρίου, αποφασίζουμε: 

1. Χαρακτηρίζουμε, ως διατηρητέο το κέλυφος του κτι¬ 
ρίου επί της οδού Αγ. Δημητρίου 48 Θεσσαλονίκης, που 
φέρεται ως ιδιοκτησία των Νικολάου Κουτούγια και Δη¬ 
μητρίου Κουτούγια, όπως φαίνεται στο συνημμένο τοπο- 
γραφικό διάγραμμα σε κλ. 1:200 που θεωρήθηκε από τη 
Δ/νση Κ.Π.Α. και Επ. του ΥΜΑΘ και που σε σμίκρυνση αντί- 
τυποτου δημοσιεύεται με την απόφαση αυτή για τους πα¬ 
ρακάτω κυρίως λόγους: 

α) Πρόκειται για ένα από τα λίγα εναπομείναντα βιομη¬ 
χανικού τύπου κτίρια της Θεσσαλονίκης που σηματοδοτεί 
την εποχή της βιομηχανικής ανάπτυξης της πόλης. Κτί- 
σθηκε στα τέλη της δεκαετίας του 1930, λειτούργησε για 
πολλές δεκαετίες ως καπναποθήκη και συνδέθηκε με τον 
κόσμο του εμπορίου και της εργασίας καθώς και με τους 
κατοίκους της περιοχής. 

β) Η διατήρηση του κελύφους του κτιρίου συμβάλλει 
στη διάσωση μορφολογικών στοιχείων της βιομηχανικής 
αρχιτεκτονικής ενώ με την επισκευή και ανάδειξή του θα 
αναβαθμιστεί το δομημένο περιβάλλον της περιοχής. 

2. Στο χαρακτηριζόμενο ως διατηρητέο κέλυφος απα¬ 
γορεύεται κάθε αφαίρεση, αλλοίωση ή καταστροφή των 
επί μέρους αρχιτεκτονικών και διακοσμητικών στοιχείων 
του και γενικά κάθε επέμβαση που θίγει τον αρχιτεκτονι¬ 
κό χαρακτήρα του και αλλοιώνει τη μορφήτου. Επιτρέπε¬ 
ται η επισκευή του διατηρητέου κελύφους, χωρίς αλλοί¬ 
ωση του αρχιτεκτονικού και μορφολογικού χαρακτήρα 
του και των βασικών αρχών της σύνθεσής του. 

3. Επιτρέπεται: α) η επισκευή, και η στατική ενίσχυση 
του διατηρητέου κελύφους εφόσον δεν αλλοιώνεται ο γε¬ 
νικός αρχιτεκτονικός χαρακτήρας του, β) η κατεδάφιση 
του εσωτερικού του κτιρίου, το οποίο σήμερα έχει πε- 
ριέλθει σε πολύ κακή κατάσταση και η κατασκευή νέου 
φέροντος οργανισμού και εσωτερικών χώρων κατά 
«ΓΟ.Κ.» και χωρίς υπέρβαση του ισχύοντος για την περιο¬ 
χή συντελεστή δόμησης και γ) η αλλαγή χρήσης του κτι¬ 
ρίου από καπναποθήκη σε άλλη χρήση από αυτές που 
προβλέπονται για την περιοχή. 

4. Απαγορεύεται η τοποθέτηση κάθε είδους επιγραφών 
και διαφημίσεων στη διατηρητέα όψη του κτιρίου. Επι¬ 
τρέπεται μόνο η τοποθέτηση επιγραφών μικρών διαστά¬ 
σεων στην ελληνική γλώσσα, που να πληροφορούν για τη 
χρήση των χώρων του κτιρίου. 


5. Για οποιαδήποτε παρέμβαση στο διατηρητέο κέλυ¬ 
φος, όπως και για την τοποθέτηση επιγραφών απαιτείται 
η έγκριση της μελέτης από τη Διεύθυνση Κοινωνικής-Πο- 
λιτιστικής Ανάπτυξης και Επικοινωνίας του Υ. ΜΑ.Θ. κατό¬ 
πιν σχετικής γνωμοδότησης της οικείας ΕΠΑΕ. 

6. Κατά της αποφάσεως αυτής μπορεί να ασκηθεί το έν¬ 
δικο μέσο της αιτήσεως ακυρώσεως ενώπιον του Συμ¬ 
βουλίου της Επικράτειας, σύμφωνα με τις διατάξεις του 
άρθρου 46 του π.δ. 18/1989 «Κωδικοποίηση Διατάξεων 
νόμων για το Συμβούλιο της Επικράτειας». 

7. Κάλυψη δαπάνης: Από τις διατάξεις αυτής της από¬ 
φασης δεν προκαλείται δαπάνη σε βάρος του κρατικού 
προϋπολογισμού ή του προϋπολογισμού του οικείου 
Ο.Τ.Α. 

8. Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 29 Ιουνίου 2005 

Ο ΥΠΟΥΡΓΟΣ 

ΝΙΚΟΛΑΟΣ ΤΣΙΑΡΤΣΙΩΝΗΣ 

Αριθ. 2211 (2) 

Κήρυξη έκτασης ως αναδασωτέας εμβαδού 1,803 στρεμ¬ 
μάτων στη θέση «Λυκοχωρός» περιφέρειας Δημοτικού 
Διαμερίσματος Ελεκίστρας του Δήμου Πατρέων του 
Νομού Αχαΐας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τα άρθρα 24 παρ. 1 και 117 παρ. 3 του Συντάγματος 
της Χώρας. 

2. Τις διατάξεις του άρθρου 6 του ν. 2503/1997 «Διοίκη¬ 
ση, οργάνωση, στελέχωση της Περιφέρειας, ρύθμιση θε¬ 
μάτων για την τοπική αυτοδιοίκηση και άλλες διατάξεις». 

3. Την υπ’ αριθμ. 186/30.6.1998 απόφαση Γ.Γ.Π.Δ.Ε 
«Άσκηση αρμοδιοτήτων Γενικού Γ ραμματέα Περιφέρειας 
Δυτ. Ελλάδας επί θεμάτων ΔΑΣΙΚΩΝ και μεταβίβαση του 
δικαιώματος υπογραφής στους Προϊσταμένους Υπηρε¬ 
σιακών Μονάδων της Περιφέρειας». 

4. Τις διατάξεις του ν. 998/1979 « Περί προστασίας των 
Δασών και των δασικών εκτάσεων» και συγκεκριμένα: 

α) Του άρθρου 41 παρ. 1, όπως συμπληρώθηκε με το ν. 
3208/2003. 

β) Του άρθρου 38 παρ. 2. 

γ) Του άρθρου 70 παρ. 3 του ν. 998/1979, όπως αντικα- 
ταστάθηκε με το ν. 3208/2003. 

5. Το άρθρο 120 του ν. 1892/1990 «Για τον εκσυγχρονι¬ 
σμό και την ανάπτυξη και άλλες διατάξεις». 

6. Τις σχετικές διαταγές του Υπουργ. Γεωργίας. 

7. Την υπ’ αριθμ. 5542/27.6.2005 πρότασητου Δασαρ¬ 
χείου Πατρών « περί κηρύξεως εκτάσεως ως αναδασωτέ¬ 
ας εμβαδού 1,803 στρεμμάτων στη θέση "Λυκοχωρός” 
περιφέρειας Δημοτικού Διαμερίσματος Ελεκίστρας του 
Δήμου Πατρέων του Νομού Αχαΐας, αποφασίζουμε: 


Κηρύσσουμε ως αναδασωτέα, με σκοπό την αποκατά¬ 
σταση με φυσική αναγέννηση ή τεχνητή αναδάσωση της 
δασικής βλάστησης που καταστράφηκε από παράνομη 
κατάληψη - εκχέρσωση που έγινε από την Παναγιώτα Γ. 
Ζαγκώνη, σύζυγο Ιωάννη Γιαννακόπουλου, κάτοικο Πα¬ 
τρών, τη δημόσια δασική έκταση με αείφυλλα πλατύφυλ¬ 
λα (πουρνάρια) σε ποσοστό κάλυψης 30%, εμβαδού χι- 
λίων οκτακόσιων τριών τετραγωνικών μέτρων (1,803 
στρέμ.), στη θέση «Λυκοχωρός» περιφέρειας Δημοτικού 
Διαμερίσματος Ελεκίστρας του Δήμου Πατρέων του Νο¬ 
μού Αχαΐας και η οποία προσδιορίζεται από τα στοιχεία 1, 
2,3, 4, 5, 6, 7, Α, Β, Γ, Δ, Ε, Ζ, Η, 90,91,92, 93, 94, 95, 96,1, 
όπως αυτά φαίνονται στο συνημμένο τοπογραφικό διά¬ 
γραμμα, με κλίμακα 1:1000, το οποίο αποτελεί αναπό¬ 
σπαστο μέρος της απόφασης αυτής και έχει όρια: 

Βόρεια: Με αγρό ιδίας και συζύγου της και δημόσια δα¬ 
σική έκταση. 

Νότια: Με αγρό Γερ. Αλυσανδράτου και δημόσια δασι¬ 
κή έκταση. 

Ανατολικά: Με δημόσια δασική έκταση. 

Δυτικά: Με αγρό ιδίας και συζύγου της και δημόσια δα¬ 
σική έκταση. 

Η παρούσα ισχύει μετά τη δημοσίευσή της στο Δημοτι¬ 
κό Διαμέρισμα Ελεκίστρας και στο Δήμο Πατρέων, σύμ¬ 
φωνα με το άρθρο 37 του ν. 3200/1955. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 4 Ιουλίου 2005 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΚΙΜΩΝ ΔΕΛΗΓΙΑΝΝΗΣ 

Αριθ. 9419 (3) 

Τροποποίηση εγκεκριμένου Σχεδίου Πόλεως Αιγίου στο 
Ο.Τ. που περικλείεται από τις οδούς Μητροπόλεως - 
Αισχύλου - Π. Μελά & Ψαρρού. 

Ο ΝΟΜΑΡΧΗΣ ΑΧΑΪΑΣ 

Έχοντας υπόψη: 

1. Τις διατάξεις του νομοθ. δ/τος της 17.7.1923, όπως 
μεταγενέστερα τροποποιήθηκαν, συμπληρώθηκαν και ει¬ 
δικότερα τα άρθρα 1,2, 3,9,11,21,29 και 70 αυτού. 

2. Τις διατάξεις του κεφ. II του π.δ./3.4.1929 που διατη¬ 
ρήθηκαν σε ισχύ μετοάρθ. 31, παρ. 3, του ν. 1557/1985. 

3. Την υπ' αριθμ. 43511/161/55/13.6.1988 εγκύκλιο του 
Υπουργείου Περιβάλλοντος, Χωροταξίας και Δημοσίων 
Έργων. 

4. Τις διατάξεις του άρθρου 10 του ν. 3044/2002 (ΦΕΚ 
197Α ), περί άσκησης πολεοδομικών αρμοδιοτήτων. 

5. Το από 26.10.1901 (ΦΕΚ 230Α) β.δ/γμα ένταξης στο 
σχέδιο πόλης περιοχής Καλλιθέας Αιγίου. 

6. Την υπ’ αριθμ. 1/2005 απόφαση Διοικητικού Πρωτο¬ 
δικείου Πατρών. 

7. Την υπ’ αριθμ. 230/2005 απόφαση του Δ.Σ. Δήμου Αι¬ 
γίου. 

8. Την υπ’ αριθμ.7221/2005 εισήγηση της Διεύθυνσης 
Πολ/μίας και Περ/ντος Ν.Α.Αχαΐας, προς το ΣΧΟΠ Ν. 
Αχαΐας. 

9. Το υπ’ αριθμ. 9/24.6.2005,Θέμα 1 .πρακτικότου ΣΧΟΠ 


Ν. Αχαΐας, με το οποίο γνωμοδοτεί ομόφωνα υπέρ της 
τροποποίησης σχεδίου πόλεως Αιγίου στο Ο.Τ. που περι¬ 
κλείεται από τις οδούς Μητροπόλεως - Αισχύλου - Π. Με¬ 
λά & Ψαρρού ως η υπ’ αριθμ. 7221/2005 εισήγηση προς 
το ΣΧΟΠ Ν. Αχαΐας με το συνοδευτικό ρυμοτομικό διά¬ 
γραμμα, αποφασίζουμε: 

• Εγκρίνεται η συνημμένη τροποποίηση του Σχεδίου 
Πόλεως Αιγίου 7 στο Ο.Τ. που περικλείεται από τις οδούς 
Μητροπόλεως - Αισχύλου - Π. Μελά - Ψαρρού, που συνί- 
σταται στον αποχαρακτηρισμό του πιο πάνω Ο.Τ. από κοι¬ 
νόχρηστο χώρο σε οικοδομήσιμο για τους λόγους που 
αναφέρονται στην παράγραφο 9, όπως συγκεκριμένα αυ¬ 
τή απεικονίζεται στο συνημμένο ρυμοτομικό διάγραμμα 
κλ. 1/200. 

• Καθορίζεται χρήση γης αυτή της γενικής κατοικίας, 
σύμφωνα με το περιεχόμενο του άρθρου 3 από 
23.2/6.3.1987π.δ. (ΦΕΚ 166Δ). 

Από τις διατάξεις της παρούσης δεν προκαλείται δαπά¬ 
νη σε βάρος του κρατικού προϋπολογισμού, ούτε αυτού 
του αρμόδιου ΟΤΑ. 

Η απόφαση αυτή, με το συνοδευτικό της διάγραμμα, να 
δημοσιευθεί στην Εφημερίδα της Κυβερνήσεως, οπότε 
και αρχίζει η ισχύς της. 

Πάτρα, 4 Ιουλίου 2005 
Ο Νομάρχης 

ΔΗΜΗΤΡΗΣ ΚΑΤΣΙΚΟΠΟΥΛΟΣ 

Αριθ. 2064 (4) 

Χαρακτηρισμός ως οικοδομήσιμου, οικοπέδου πανταχό- 
θεν αποκλεισμένου από των οδών του εγκεκριμένου 
σχεδίου (τυφλού), στο Ο.Τ. 141 ιδιοκτησίας Αγορα¬ 
στού Γεωργίου & Θεοδώρου, κατοίκων Δράμας. 

Ο ΝΟΜΑΡΧΗΣΔΡΑΜΑΣ 

Έχοντας υπόψη: 

1. Το άρθρο 8 του π.δ. 30/1996 (ΦΕΚ Α' 21/2.2.1996) 
«Κώδικας Νομαρχιακής Αυτοδιοίκησης». 

2. Τις διατάξεις του ν.δ/τος της 17ης Ιουλίου 1923 «περί 
σχεδίων πόλεων, κωμών κλπ» όπως μεταγενέστερα τρο¬ 
ποποιήθηκαν και συμπληρώθηκαν και ειδικότερα τα άρ¬ 
θρα 43-45 παρ. 5 του ως άνω ν.δ. 

3. Το άρθρο 21 του ν. 1577/1985 όπως τροποποιήθηκε 
και ισχύει σήμερα. 

4. Το άρθρο 7 του ν. 1337/1983, όπως τροποποιήθηκε 
και ισχύει σήμερα. 

5. Τηνυπ’ αριθμ. 2032/1995 (ΦΕΚ416Δ719.5.1995) από¬ 
φαση της Περιφ. Δ/ντριας, με την οποία εγκρίθηκε η ανα¬ 
θεώρηση του ρυμοτομικού σχεδίου της πόλης Δράμας. 

6. Την από 6.5.2005 αίτηση του Αγοραστού Γεωργίου. 


7. Τη γνωμοδότηση υπ’ αριθμ. 18/18.5.2005 του Συμ¬ 
βουλίου ΠΕ.ΧΩ. Ν. Δράμας, αποφασίζουμε: 

1. Χαρακτηρίζουμε ως οικοδομήσιμο το οικόπεδο που 
βρίσκεται μέσα στο Ο.Τ. 141 του εγκεκριμένου Ρ.Σ. Δρά¬ 
μας (ως υπαγόμενο στη ρύθμιση της παρ. 5, άρθ. 43-45 
ν.δ. του 1923). 

2. Καθορίζουμε, συμπληρωματικά τους κατωτέρω 
όρους δόμησης για το οικόπεδο αυτό: 

α. Ορίζουμε μέγιστο συντελεστή δόμησης: 1.10. 

β. Κατά τα λοιπά, στο οικόπεδο αυτό η δόμηση πραγμα¬ 
τοποιείται σύμφωνα με τους όρους και περιορισμούς που 
έχουν καθορισθεί για την περιοχή, με τις διατάξεις του 
ΓΟΚ/1985 και των λοιπών πολεοδομικών διατάξεων. 

3. Από την απόφαση αυτή δεν προκαλείται δαπάνη σε 
βάρος του κρατικού ή του προϋπολογισμού της Νομαρ¬ 
χιακής Αυτοδιοίκησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Δράμα, 27 Ιουνίου 2005 

Ο Νομάρχης 
ΚΩΝ/ΝΟΣ ΕΥΜΟΙΡΙΔΗΣ 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 















































































































